Кампутарны вірус — від шкоднаснага праграмнага забеспячэння, здольнага ствараць копіі самога сябе і ўкараняцца ў код іншых праграм, сістэмныя вобласці памяці, загрузныя сектары, а таксама распаўсюджваць свае копіі па разнастайных каналах сувязі.

Асноўная мэта віруса — яго распаўсюд. Акрамя таго, часта яго спадарожнай функцыяй з'яўляецца парушэнне працы праграмна-апаратных комплексаў — выдаленне файлаў і нават выдаленне аперацыйнай сістэмы, прывядзенне ў непрыдатнасць структур размяшчэння даных, блакіраванне працы карыстальнікаў і да т. п. Нават калі аўтар віруса не запраграмаваў шкоднасных эфектаў, вірус можа прыводзіць да збояў кампутара з-за памылак, няўлічаных тонкасцяў ўзаемадзеяння з аперацыйнай сістэмай і іншымі праграмамі. Акрамя таго, вірусы, як правіла, займаюць месца на накапляльніках інфармацыі і спажываюць рэсурсы сістэмы.

Ва ўжытку «вірусамі» называюць усё шкоднаснае ПЗ хоць на самой справе гэта толькі адзін яго від.

Вірусы распаўсюджваюцца, капіюючы сваё цела і забяспечваючы яго наступнае выкананне: укараняючы сябе ў выкананы код іншых праграм, замяняючы сабой іншыя праграмы, прапісваючыся ў аўтазапуск праз рэестр і іншае. Вірусам або яго носьбітам могуць быць не толькі праграмы, якія змяшчаюць машынны код, але і любая інфармацыя, якая змяшчае аўтаматычна выкананыя каманды, — напрыклад, пакетныя файлы і дакументы Microsoft Word і Excel, якія змяшчаюць макрасы. Акрамя таго, для пранікнення на кампутар вірус можа выкарыстоўваць уразлівасці ў папулярным праграмным забеспячэнні (напрыклад, Adobe Flash, Internet Explorer, Outlook), для чаго распаўсюджвальнікі ўкараняюць яго ў звычайныя дадзеныя (малюнкі, тэксты і г.д.) разам з эксплойтам, якія выкарыстоўваюць ўразлівасць.

Пасля таго як вірус паспяхова ўкараніўся ў коды праграмы, файла або дакумента, ён будзе знаходзіцца ў стане сну, пакуль абставіны не прымусяць кампутар або прыладу выканаць яго код. Каб вірус заразіў ваш кампутар, неабходна запусціць заражаную праграму, якая, у сваю чаргу, прывядзе да выканання кода віруса. Гэта азначае, што вірус можа заставацца бяздзейным на кампутары без якіх-небудзь сімптомаў паразы. Аднак, як толькі вірус пачынае дзейнічаць, ён можа заражаць іншыя файлы і кампутары, якія знаходзяцца ў адной сеткі. У залежнасці ад мэтаў праграміста-вірусастваральніка, вірусы альбо прычыняюць нязначную шкоду, альбо маюць разбуральны эфект, напрыклад выдаленне дадзеных або крадзеж канфідэнцыйнай інфармацыі. (Вікіпедыя)